CELEX: 52018DP0386
Language: lt
Date: 1540252800000
Title: 2018 m. spalio 23 d. Europos Parlamento sprendimas dėl prašymo atšaukti Manoliso Kefalogianniso (Manolis Kefalogiannis) imunitetą (2017/2133(IMM))

16.10.2020   
            
            
               LT
            
            
               Europos Sąjungos oficialusis leidinys
            
            
               C 345/101
            
         
      P8_TA(2018)0386
      Prašymas atšaukti Manoliso Kefalogianniso (Manolis Kefalogiannis) imunitetą
      2018 m. spalio 23 d. Europos Parlamento sprendimas dėl prašymo atšaukti Manoliso Kefalogianniso (Manolis Kefalogiannis) imunitetą (2017/2133(IMM))
      (2020/C 345/18)
      
         Europos Parlamentas,
      
                  —
               
               
                  atsižvelgdamas į Graikijos Respublikos Aukščiausiojo Teismo generalinio prokuroro 2017 m. gegužės 31 d. perduotą prašymą atšaukti Manoliso Kefalogianniso imunitetą, kuris susijęs su byla Nr. ABM:EOE 20/2017 ir kuris buvo paskelbtas 2017 m. liepos 3 d. plenariniame posėdyje,
               
            
                  —
               
               
                  išklausęs Manoliso Kefalogianniso paaiškinimų, kaip nurodyta Darbo tvarkos taisyklių 9 straipsnio 6 dalyje,
               
            
                  —
               
               
                  taip pat išklausęs Europos Parlamento Personalo generalinio direktorato l. e. p. generalinio direktoriaus Kristian‘o Knudsen‘o paaiškinimų,
               
            
                  —
               
               
                  surengęs keitimąsi nuomonėmis su Graikijos Respublikos generalinio prokuroro pavaduotoju kovai su ekonominiais nusikaltimais,
               
            
                  —
               
               
                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,
               
            
                  —
               
               
                  atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),
               
            
                  —
               
               
                  atsižvelgdamas į Graikijos Respublikos Konstitucijos 62 straipsnį,
               
            
                  —
               
               
                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,
               
            
                  —
               
               
                  atsižvelgdamas į Teisės reikalų komiteto pranešimą (A8-0333/2018),
               
            
                  A.
               
               
                  kadangi Graikijos Respublikos Aukščiausiojo Teismo generalinio prokuroro pavaduotojas pateikė prašymą atšaukti Europos Parlamento nario Manoliso Kefalogianniso imunitetą, kad jam būtų pareikšti baudžiamieji kaltinimai dėl dviejų nusikalstamų veikų;
               
            
                  B.
               
               
                  kadangi Protokolo Nr. 7 dėl Europos Sąjungos privilegijų ir imunitetų 8 straipsnyje nustatyta, kad Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;
               
            
                  C.
               
               
                  kadangi pagal Protokolo Nr. 7 dėl Europos Sąjungos privilegijų ir imunitetų 9 straipsnį Europos Parlamento nariai savo valstybės teritorijoje naudojasi imunitetais, kurie toje valstybėje yra suteikiami parlamento nariams;
               
            
                  D.
               
               
                  kadangi Graikijos Respublikos Konstitucijos 62 straipsnyje nustatyta, kad Parlamento narys mandato galiojimo laikotarpiu be Parlamento sutikimo negali būti traukiamas atsakomybėn, suimamas, kalinamas ir negali būti kitaip suvaržoma jo laisvė;
               
            
                  E.
               
               
                  kadangi Graikijos Respublikos Aukščiausiojo Teismo generalinio prokuroro pavaduotojo prašymas susijęs su kaltinimais padarius nusikalstamas veikas, numatytas Baudžiamojo kodekso 385 straipsnio 1 dalies b punkte ir įstatymo Nr. 2803/2000 4 straipsnyje (atitinkamai turto prievartavimas grasinant ir sukčiavimas);
               
            
                  F.
               
               
                  kadangi Manolis Kefalogiannis kaltinamas bandymu sukčiauti kenkiant Europos Sąjungos finansiniams interesams ir padarius daugiau nei 73 000 EUR žalos, t. y. tuo, kad laikotarpiu nuo 2014 m. liepos mėn. iki 2016 m. pabaigos bandė neteisėtai pasisavinti dalį savo padėjėjos darbo užmokesčio – 4 240 EUR per mėnesį;
               
            
                  G.
               
               
                  kadangi pagal Europos Parlamento darbo tvarkos taisyklių 9 straipsnio 8 dalį Teisės reikalų komitetas jokiais atvejais neišsako nuomonės dėl Parlamento nario kaltumo ar nekaltumo ir dėl to, ar nuomonės ir veiksmai, kuriais jis yra kaltinamas, užtraukia jam atsakomybę, net jei nagrinėdamas prašymą komitetas galėjo išsamiai susipažinti su šia byla;
               
            
                  H.
               
               
                  kadangi Europos Parlamentas taip pat nėra įgaliotas pareikšti savo nuomonės dėl Parlamento nario kaltumo ar nekaltumo ir dėl to, ar veiksmai, kuriais jis yra kaltinamas, užtraukia jam atsakomybę, jis taip pat nėra įgaliotas pareikšti savo nuomonės dėl atitinkamų nacionalinių teisinių ir teisminių sistemų privalumų;
               
            
                  I.
               
               
                  kadangi remiantis Europos Parlamento darbo tvarkos taisyklių 5 straipsnio 2 dalimi Parlamento nario imunitetas nėra jo asmeninė privilegija, bet viso Parlamento ir jo narių nepriklausomybės garantija;
               
            
                  J.
               
               
                  kadangi Parlamento nario imuniteto tikslas – apsaugoti Parlamentą ir jo narius nuo teismo procesų, kai jie susiję su veikla, vykdoma einant Parlamento nario pareigas ir nuo šių pareigų neatsiejama;
               
            
                  K.
               
               
                  kadangi, tais atvejais, kai procesas nėra susijęs su einant Parlamento nario pareigas pareikšta nuomone ar balsavimu pagal Protokolo Nr. 7 dėl Europos Sąjungos privilegijų ir imunitetų 8 straipsnį, imunitetas turėtų būti atšauktas, jei neišaiškėja, kad šiuo teismo procesu siekiama pakenkti Parlamento nario politinei veiklai bei reputacijai ir sykiu Parlamento nepriklausomumui (fumus persecutionis);
               
            
                  L.
               
               
                  kadangi, išvados turi būti daromos remiantis šioje byloje pateikta informacija ir paaiškinimais, įskaitant keičiantis nuomonėmis pateiktus Graikijos Respublikos generalinio prokuroro pavaduotojo kovai su ekonominiais nusikaltimais atsakymus, ir atsižvelgiant į aplinkybes, kuriomis susijusios institucijos tyrė Manolisui Kefalogiannisui pareikštus kaltinimus, esamą netikrumą dėl įrodymų, kuriais grindžiamas prašymas atšaukti imunitetą, ir esamas dideles abejones dėl proceso, įskaitant abejones dėl prašymo atšaukti imunitetą motyvų;
               
            
                  M.
               
               
                  kadangi darytina išvada, jog šioje byloje galima numanyti esant fumus persecutionis atvejui;
               
            
                  N.
               
               
                  kadangi dėl to neturėtų būti atšauktas Manoliso Kefalogianniso imunitetas;
               
            
               
                  1.
               
               
                  nusprendžia neatšaukti Manolis Kefalogiannis imuniteto;
               
            
               
                  2.
               
               
                  paveda Pirmininkui nedelsiant perduoti šį sprendimą ir atsakingo komiteto pranešimą Graikijos Respublikos Aukščiausiojo teismo generaliniam prokurorui ir Manolisui Kefalogiannisui.
               
            
         (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI:EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.